SET ยังแรงต่อเนื่อง ปิดตลาดฯพุ่ง 7 จุด รับแรงซื้อหุ้นขนาดใหญ่
SET ยังแรงต่อเนื่อง ปิดตลาดฯพุ่ง 7 จุด รับแรงซื้อหุ้นขนาดใหญ่ โดยดัชนีปิดตลาดวันนี้ ที่ระดับ 1,708.84 จุด เพิ่มขึ้น 7.03 จุด หรือ 0.41% มูลค่าการซื้อขาย 5.76 หมื่นล้านบาท
25 ต.ค. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,708.84 จุด เพิ่มขึ้น 7.03 จุด หรือ 0.41% มูลค่าการซื้อขาย 5.76 หมื่นล้านบาท
10 หุ้นดันดัชนีวันนี้

โดยนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่า การที่ดัชนียังยืนเหนือ 1,700 จุด ได้ เป็นเพราะนักลงทุนส่วนใหญ่มองว่าตลาดฯยังอยู่ในทิศทางที่ดี
ขณะที่นักลงทุนบางส่วนมีการมองว่าตลาดฯอาจไปต่อถึงระดับ 1,800 จุดได้ เนื่องจากเชื่อว่า มาตรการกระตุ้นเศรษฐกิจของรัฐบาลจะเป็นปัจจัยบวกต่อดัชนี
สำหรับแนวโน้มในวันศุกร์นี้มองว่าดัชนีจะยังยืนอยู่ที่ระดับ 1,700 จุด ได้ แต่อาจจะปรับตัวขึ้นได้อีกไม่มาก เพราะเป็นช่วงวันหยุดยาว พร้อมให้แนวรับ 1,695 จุด แนวต้าน 1,730 จุด
ด้าน นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า การที่ดัชนีปรับตัวตัวขึ้นอย่างต่อเนื่องในวันนี้ คาดว่าเป็นผลมาจากการเข้าซื้อเก็งกำไรหลังจากในช่วงสัปดาห์ที่แล้วถูกแรงเทขายอย่างต่อเนื่อง ขณะที่คาดว่าตลาดหุ้นไทยได้รับปัจจัยบวกจากแรงซื้อหุ้นกลุ่มพลังงาน เนื่องจากราคาน้ำมันที่ปรับตัวสูงขึ้น
ส่วนแนวโน้มตลาดหุ้นในวันศุกร์ (27 ต.ค.) คาดว่ายังสามารถปรับตัวขึ้นได้อีก พร้อมให้แนวรับ 1,700 จุด ส่วนแนวต้าน 1,720 จุด
นอกจากนี้ ยังแนะจับตาการประชุม ECB ที่จะมีขึ้นในวันพรุ่งนี้ (26 ต.ค.) ซึ่งอาจจะมีผลต่อตลาดหุ้นไทย
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TOA       มูลค่าการซื้อขาย 2,731.58 ล้านบาท ปิดที่ 35.75 บาท  เพิ่มขึ้น   1.50 บาท
IVL     มูลค่าการซื้อขาย 1,993.24 ล้านบาท ปิดที่   44.75 บาท  ราคาไม่เปลี่ยนแปลง
PTT     มูลค่าการซื้อขาย 2,104.07 ล้านบาท ปิดที่ 410 บาท  ราคาไม่เปลี่ยนแปลง
SCC      มูลค่าการซื้อขาย 1,421.48 ล้านบาท ปิดที่  488 บาท  ราคาไม่เปลี่ยนแปลง
TISCO   มูลค่าการซื้อขาย 1,361.07 ล้านบาท ปิดที่ 89.25 บาท  เพิ่มขึ้น  4.00 บาท
ตลาดหุ้นเอเชีย
